als_Latn dik_Latn sag_Latn
Embargoja ruse, qeveria heton kompanitë ri-eksportuesePublikuar 4 months ago në Alsat-M
Qeveria iu ka dhënë afat dyditor të gjitha institucioneve të hetojnë nëse kompani nga Maqedonia janë përfshirë në ri-eksportimin e prodhimeve bujqësore nga BE-ja, drejt Rusisë. Ministri i ekonomisë, Bekim Neziri, thotë se nëse konfirmohen dyshimet, të gjitha kompanitë e përfshira do ballafaqohen me dënime të rënda. Shërbimet kompetente në Ministrinë e Bujqësisë tashmë kanë filluar me kontrollet e tyre në terren.“Ministria e Bujqësisë, bashkë me institucionet e tjera, do të bëjnë analizën e gjendjes dhe në afat sa më të shkurtër do iu përgjigjen kërkesës së palës ruse”.Në hetimin rreth mundësisë së shkeljes së embargos ruse me ri-eksportimin e prodhimeve bujqësore evropiane përmes Maqedonisë do përfshihen Doganat, MPB-ja, Inspektorati i Bujqësisë si dhe Agjencia e Ushqimit dhe Veterinarisë. Shërbimi rus për mbikëqyrje veterinarie dhe sanitar ka kërkuar nga autoritetet maqedonase që në afat prej një jave të dërgojnë materiale për kontrollim sistematik të të gjitha prodhimeve të eksportuara si dhe konkluzione për autenticitetin e certifikatave fito-sanitare. Përveçse në Maqedoni, edhe në Rusi do të hetohet nëse prodhime evropiane përfundojnë në Rusi, përmes Maqedonisë, duke shkelur kështu embargon për importin e ushqimeve nga BE-ja. Maqedonia duhet të vërtetojë se frutat dhe perimet që i eksporton në Rusi janë prodhime maqedonase. Për shkak të dyshimeve të tilla, Maqedonia mund të marrë ndalesë për eksport të prodhimeve ushqimore në tregun rus. Këmbimi i përgjithshëm i mallrave mes Maqedonisë dhe Rusisë në gjysmën e parë të vitit 2014 arriti 74.7 milionë dollarë. Krahasuar me të njëjtën periudhë të vitit të kaluar, vëllimi i këmbimit të përgjithshëm tregtarë jashtë vendit është zvogëluar për 65.3 milionë dollarë. Më së shumti eksportohet verë, rrush, pemë dhe perime. Verica Pavlloska
als_Latn als_Latn